*Projekts*

LATVIJAS REPUBLIKAS MINISTRU KABINETS

20\_\_.gada \_\_.\_\_\_ Noteikumi Nr.\_\_

Rīgā (prot. Nr.\_\_ \_\_.§)

**Grozījumi Ministru kabineta 2014.gada 19.augusta noteikumos Nr.500** „**Vispārīgie būvnoteikumi”**

Izdoti saskaņā ar Būvniecības likuma

5.panta pirmās daļas 1.punktu

Izdarīt Ministru kabineta 2014.gada 19.augusta noteikumos Nr.500 „Vispārīgie būvnoteikumi” (Latvijas Vēstnesis, 2014, 191.nr.; 2015, 254.nr.) grozījumus un papildināt noteikumus ar 12.2, 12.3, 12.4, 12.5 un 12.6punktu šādā redakcijā:

„12.2 Pamatojoties uz būvniecības ierosinājumu, būvvalde, izmantojot būvniecības informācijas sistēmu, nodod ziņas Nekustamā īpašuma valsts kadastra informācijas sistēmai būves pirmsreģistrācijai.

12.3 Būvniecības ierosinātāja iesniegums būvvaldei vienlaicīgi ir uzskatāms par iesniegumu Valsts zemes dienestam būves vai telpu grupas datu reģistrācijai vai aktualizācijai Nekustamā īpašuma valsts kadastra informācijas sistēmā, ja saņemts iesniegums par:

12.31. būves vai telpu grupas pieņemšanu ekspluatācijā vai būvdarbu pabeigšanas apstiprināšanu;

12.32. telpu grupas lietošanas veida vai būves galvenā lietošanas veida maiņu bez pārbūves;

12.33. zemesgrāmatā neierakstītas būves neesības konstatāciju.

12.4Būvniecības ierosinātājs, iesniedzot iesniegumu, šo noteikumu 12.3punktā noteiktajos gadījumos apmaksā Valsts zemes dienestam pakalpojumu par būves vai telpu grupas datu reģistrāciju vai aktualizāciju Nekustamā īpašuma valsts kadastra informācijas sistēmā.

12.5Būvvalde dokumentāciju par būves vai telpu grupas pieņemšanu ekspluatācijā vai par būvdarbu pabeigšanas apstiprināšanu, telpu grupas lietošanas veida vai būves galvenā lietošanas veida maiņu bez pārbūves vai izziņu par zemesgrāmatā neierakstītas būves neesību būvniecības ierosinātājam izsniedz pēc datu reģistrācijas vai aktualizācijas Nekustamā īpašuma valsts kadastra informācijas sistēmā pakalpojumu apmaksas Valsts zemes dienestam.

12.6Ja būvniecības ierosinātājs apmaksājis datu reģistrācijas vai aktualizācijas Nekustamā īpašuma valsts kadastra informācijas sistēmā pakalpojumu Valsts zemes dienestam, būvvalde šo noteikumu 12.3punktā noteiktajos gadījumos, izmantojot būvniecības informācijas sistēmu, nodod Valsts zemes dienestam nepieciešamo informāciju un būvniecības dokumentāciju būves vai telpu grupas datu reģistrācijai vai aktualizācijai Nekustamā īpašuma valsts kadastra informācijas sistēmā.”.

Ministru prezidente Māris Kučinskis

Tieslietu ministrs Dzintars Rasnačs

Iesniedzējs:

Tieslietu ministrijas

valsts sekretārs Raivis Kronbergs

18.07.2016. 09:53

296

U.Svilpe

67038468, uldis.svilpe@vzd.gov.lv